ଆୟେଶା ଜୀନତ

ଆୟେଶା ଜୀନତ ବିବି (ଜନ୍ମ: ୬ ଜୁନ ୧୯୯୭) ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ତାମିଲ କଥାଚିତ୍ର ଓ ଟେଲିଭିଜନ ଧାରାବାହିକରେ କାମ କରନ୍ତି । ସେ ୨୦୧୮ ମସିହାରେ ପୋନମଗଲ ଭାନ୍‌ଥଲ୍ ମାଧ୍ୟମରେ ତାମିଲ ଟେଲିଭିଜନ ଜଗତରେ ଅଭିନୟ କରିବା ଆରମ୍ଭ କରିଥିଲେ । ପରେ ସେ ସମୀକ୍ଷକଙ୍କ ଦ୍ୱାରା ପ୍ରଶଂସିତ ଟିଭି ଧାରାବାହିକ ସତ୍ୟାରେ କାମ କରିଥିଲେ ।

 ଅଭିନୟ ଜୀବନ
ଥରେ କଲେଜ ସମୟରେ ଆୟେଶା ୨୦୧୭ ମସିହାରେ ଷ୍ଟାର ବିଜୟରେ ପ୍ରସାରିତ ରିୟାଲିଟି ଶୋ' "ରେଡି ଷ୍ଟେଡି ପୋ"ରେ ଭାଗ ନେଇଥିଲେ । ଏହାପରେ ସେ ତାମିଲ ଭାଷାରେ ପ୍ରସାରିତ ଧାରାବାହିକ ପୋନମଗଲ ଭାନ୍‌ଥଲ୍‌ରେ ତାଙ୍କର ପ୍ରଥମ ଅଭିନୟ କରିଥିଲେ ଯେଉଁଠାରେ ସେ ରୋହିଣୀ ଭୂମିକାରେ ଅଭିନୟ କରିଥିଲେ । ପରବର୍ତ୍ତୀ ସମୟରେ, ସେ ଅନ୍ୟ ଏକ ତାମିଲ ଟିଭି ଧାରାବାହିକ ସତ୍ୟାରେ ମୁଖ୍ୟ ଚରିତ୍ର ସତ୍ୟା ଭୂମିକାରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ଏହି ଧାରାବାହିକଟି ପ୍ରଶଂସକ ଓ ଦର୍ଶକଙ୍କ ମଧ୍ୟରେ ପ୍ରଶଂସିତ ହୋଇଥିଲା ଏବଂ ପସନ୍ଦ କରାଯାଇଥିଲା । ପରବର୍ତ୍ତୀ ସମୟରେ, ସେ ଜୀ ତାମିଲରେ ପ୍ରସାରିତ ଫ୍ୟାସନ-ରିଆଲିଟି ଶୋ ସୁପର କୁଇନ୍‌ରେ ପ୍ରତିଯୋଗୀ ଭାବରେ ନଜର ଆସିଥିଲେ ଯେଉଁଠାରେ ସେ ଏହି ଶୋ'ର ଦ୍ୱିତୀୟ ରନର୍ସ ଅପ୍ ଭାବରେ ଉଭା ହୋଇଥିଲେ । ତାମିଲ ଭାଷାରେ ପ୍ରସାରିତ ରିଆଲିଟି ଶୋ' ବିଗ୍ ବସ୍ର ୬ଷ୍ଠ ସଂସ୍କରଣରେ ସେ ଭାଗ ନେଇଥିଲେ ।

ନଭେମ୍ବର ୨୧, ୨୦୨୪ରେ, ତାଙ୍କୁ ଆନୁଷ୍ଠାନିକ ଭାବରେ ମାଲାୟାଲମ କଥାଚିତ୍ର ଡକ୍ଟର ବେନ୍ନାଟ୍‌ର ମୁଖ୍ୟ ନାୟିକା ଭାବରେ ଘୋଷଣା କରାଯାଇଛି । ଏହି କଥାଚିତ୍ର ଜରିଆରେ, ସେ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିବେ ।

 ବ୍ୟକ୍ତିଗତ ଜୀବନ 
୨୦୨୩ ମସିହାର ଫେବୃଆରୀ ୧୪ ତାରିଖରେ, ଆୟେଶାଙ୍କର ସେଲିବ୍ରିଟି ଫଟୋଗ୍ରାଫର୍ ହରନ ରେଡ୍ଡୀଙ୍କ ସହ ନିର୍ବନ୍ଧ ହୋଇଥିଲା ।

 ମିଡିଆରେ 
୨୦୨୦ ମସିହାରେ, ଆୟେଶା ତାମିଲ ଟେଲିଭିଜନର ୧୦ ଜଣ ମହିଳାଙ୍କ ତାଲିକାରେ ଷଷ୍ଠ ସ୍ଥାନରେ ରହିଥିଲେ ।

 ଆଧାର 

 ବାହାର ଲିଙ୍କ୍ 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:କେରଳର ଅଭିନେତ୍ରୀ
ଶ୍ରେଣୀ:୧୯୯୭ ଜନ୍ମ